proxectonos/corpus_dominio_legal_administrativo_tmp huggingface dataset:
CUESTIÓN de inconstitucionalidade número 1826/2011, en relación coa disposición adicional terceira da Lei do Parlamento de Galicia 2/2006, do 14 de xuño, de dereito civil de Galicia, na redacción dada pola Lei galega 10/2007, do 28 de xuño, por posible vulneración do artigo 149.1.8.º da Constitución.
Tribunal Constitucional — I. Disposicións xerais — 04/10/2011

O Pleno do Tribunal Constitucional, por providencia do 13 de setembro actual, acordou admitir a trámite a cuestión de inconstitucionalidade número 1826/2011, formulada pola Sala do Civil e do Penal do Tribunal Superior de Xustiza de Galicia, no recurso de casación número 20/2010, en relación coa disposición adicional terceira da Lei do Parlamento de Galicia 2/2006, do 14 de xuño, de dereito civil de Galicia, na redacción dada pola Lei galega 10/2007, do 28 de xuño, por posible vulneración do artigo 149.1.8.º da Constitución e, de conformidade co disposto no artigo 10.1 c) da Lei orgánica do Tribunal Constitucional, na redacción dada pola Lei orgánica 6/2007, do 24 de maio, deferir á Sala Segunda, á cal lle correspondeu por quenda obxectiva, o coñecemento desta cuestión.
De conformidade co establecido no artigo 37.2 da Lei orgánica do Tribunal Constitucional, na súa nova redacción, quen sexa parte no procedemento, recurso de casación número 20/2010, poderá comparecer perante este tribunal dentro dos quince días seguintes ao da publicación deste edicto no
Boletín Oficial del Estado
.
Madrid, 13 de setembro de 2011.
RESOLUCIÓN do 15 de setembro de 2011, da Secretaría Xeral da Emigración, pola que se lles dá publicidade aos convenios de colaboración subscritos por esta secretaría xeral no segundo cuadrimestre.
Consellería de Presidencia, Administracións Públicas e Xustiza — III. Outras disposicións — 05/10/2011

O artigo 11.1.º da Lei 4/2006, do 30 de xuño, de transparencia e boas prácticas na Administración pública galega (
Diario Oficial de Galicia
n.º 136, do 14 de xuño), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para lle dar cumplimento a esa obriga,
Artigo único. Darlle publicidade á relación dos convenios subscritos pola Secretaría Xeral da Emigración nos meses de maio, xuño, xullo e agosto do ano 2011, que se incorpora como anexo a esta resolución.
Santiago de Compostela, 15 de setembro de 2011.
RESOLUCIÓN do 12 de setembro de 2011 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao segundo trimestre de 2011.
Consellería de Facenda — III. Outras disposicións — 05/10/2011

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado por Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e as súas modificacións, e a situación de tesouraría e movementos por operacións orzamentarias e extraorzamentarias correspondentes ao segundo trimestre de 2011, que figuran como anexo a esta resolución.
Santiago de Compostela, 12 de setembro de 2011.
Anexo de situación de créditos do orzamento corrente de 2011
Ata o: 30.6.2011
Resumo xeral por seccións
ORDE do 22 de setembro de 2011 pola que se incrementa a dotación orzamentaria da Orde do 30 de decembro de 2010 pola que se regula a aplicación dos pagamentos directos á agricultura e á gandaría, e das axudas ao desenvolvemento rural para a utilización sustentable das terras agrícolas no ano 2011.
Consellería do Medio Rural — III. Outras disposicións — 04/10/2011

A Orde da Consellería do Medio Rural do 30 de decembro de 2010 (DOG n.º 6, do 11 de xaneiro), regula o procedemento para a solicitude, tramitación e concesión, para o ano 2011, das axudas previstas dentro do réxime do pagamento único e doutros réximes de axuda directa á agricultura e gandaría, e das axudas ao desenvolvemento rural para a utilización sustentable das terras agrícolas no ano 2011.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas e, no seu parágrafo 3, sinálase que as dotacións iniciais se poderán incrementar, se for procedente, tramitando o expediente de modificación de crédito oportuno.
Coa finalidade de poder amparar todas as solicitudes das axudas especificadas no título II da orde, relativas aos pagamentos directos á agricultura e á gandaría no marco da aplicación da política agrícola común en Galicia financiadas polo Fondo Europeo Agrícola de Garantía (Feaga) e polo Fondo Europeo Agrícola de Desenvolvemento Rural (Feader) e xestionadas polo Fondo Galego de Garantía Agraria, e posto que a dotación inicial resulta insuficiente, foi autorizado o correspondente expediente de ampliación de crédito, polo que cómpre, mediante esta orde, incrementar a dotación orzamentaria consignada inicialmente para a concesión das mencionadas axudas.
En consecuencia, e de conformidade co disposto na Lei 9/2007, do 13 de xuño, de subvencións de Galicia,
Artigo único.
1. A dotación orzamentaria prevista para as axudas especificadas no título II da Orde do 30 de decembro de 2010 (DOG n.º 6, do 11 de xaneiro), conforme a disposición adicional primeira, número 1, alínea a) da dita orde, increméntase no importe de 122.009.448,05 euros, e con cargo á aplicación 13.90.713F.779.1, dos orzamentos da Comunidade Autónoma de Galicia para 2011.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional.
Única. O incremento de crédito previsto no artigo único desta orde non afecta ao prazo de presentación de solicitudes establecido na devandita Orde do 30 de decembro de 2010 (DOG n.º 6, do 11 de xaneiro).
Disposición derradeira.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 22 de setembro de 2011.
DECRETO 186/2011, do 28 de setembro, polo que se dispón o nomeamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 03/10/2011

En virtude do establecido nos artigos 8, parágrafo terceiro, e 9.1.º da Lei 6/1995, do 28 de xuño, pola que se crea o Consello Económico e Social de Galicia (DOG n.º 133, do 12 de xullo), e nos artigos 8 e 10 do Regulamento de réxime interno deste (DOG n.º 114, do 11 de xuño de 1996), e de acordo coa proposta efectuada pola Confederación de Empresarios de Galicia os días 13 e 21 de xullo de 2011,
Artigo único.
Nomear membros titulares do Consello Económico e Social de Galicia a Francisco Serna Gómez, José Luis Veiga Corral e José Manuel Fernández Alvariño e, como membro suplente, a Alfonso Varela Vázquez, en representación da Confederación de Empresarios de Galicia.
Santiago de Compostela, vinte e oito de setembro de dous mil once.
DECRETO 185/2011, do 28 de setembro, polo que se dispón o cesamento de membros do Consello Económico e Social de Galicia.
Presidencia da Xunta de Galicia — II. Autoridades e persoal — 03/10/2011

En virtude do establecido nos artigos 9.1, inciso segundo, e 10 f) da Lei 6/1995, do 28 de xuño, pola que se crea o Consello Económico e Social de Galicia (DOG n.º 133, do 12 de xullo), e nos artigos 8 e 9 e) do Regulamento de réxime interno deste (DOG n.º 114, do 11 de xuño de 1996), e de acordo coa proposta efectuada pola Confederación de Empresarios de Galicia os días 13 e 21 de xullo de 2011,
Artigo único.
Que cesen como membros titulares do Consello Económico e Social de Galicia Francisco Javier García de Paredes y Moro, Raúl Pellitero Calvo e Alfonso Varela Vázquez e, como membro suplente, María del Mar Barreiro Mariño, en representación da Confederación de Empresarios de Galicia.
Santiago de Compostela, vinte e oito de setembro de dous mil once.
RESOLUCIÓN do 15 de novembro de 2011, da Secretaría Xeral Técnica da Consellería do Mar, pola que se dá publicidade aos convenios de colaboración subscritos por esta consellería no segundo cuadrimestre do ano 2011.
Consellería do Mar — III. Outras disposicións — 30/11/2011

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG n.º 136, do 14 de xuño) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga, por medio desta resolución dáse publicidade á relación dos convenios subscritos no segundo cuadrimestre do ano 2011 pola Consellería do Mar, que se incorpora como anexo a esta resolución.
Santiago de Compostela, 15 de novembro de 2011.
ORDE do 24 de novembro de 2011 que modifica a Orde do 19 de xullo de 2011 pola que se establecen as bases reguladoras das axudas destinadas á adaptación das explotacións de galiñas poñedoras ao Real decreto 3/2002, do 11 de xaneiro, de normas mínimas de protección das galiñas poñedoras, e se convocan para o ano 2011.
Consellería do Medio Rural — III. Outras disposicións — 30/11/2011

A Consellería do Medio Rural publicou o 28 de xullo de 2011 a Orde do 19 de xullo de 2011 pola que se estableceron as bases reguladoras das axudas destinadas á adaptación das explotacións de galiñas poñedoras ao Real decreto 3/2002, do 11 de xaneiro, de normas mínimas de protección das galiñas poñedoras, e se convocaron para o ano 2011 (DOG n.º 144, do 28 de xullo).
Estas axudas dotáronse cun crédito de noventa e catro mil euros, dos cales dez mil asignáronse para o ano 2011, e oitenta e catro mil para 2012, e establécese un prazo de execución dos investimentos ata o 30 de novembro de 2011.
Porén, dado que o intervalo de tempo entre a aprobación das solicitudes e a data de execución establecida non se considera suficiente para que os beneficiarios realicen os investimentos aprobados, proponse mediante esta orde ampliar os prazos de xustificación segundo os anos orzados.
En consecuencia, de conformidade co previsto no artigo 30.1.º.3 do Estatuto de autonomía de Galicia e no uso das facultades que me confire a Lei 9/2007, do 13 de xuño, de subvencións de Galicia, e no uso das competencias que me confire a Lei 1/1983, do 22 de febreiro, reguladora da Xunta e da súa presidencia,
Artigo único.
Modificación do número 1 do artigo 11 da Orde do 19 de xullo de 2011.
O número 1 do artigo 11 da Orde do 19 de xullo de 2011 queda redactado como segue:
«1. Os prazos de xustificación dos investimentos serán ata o 15 de decembro de cada ano orzado».
Disposición derradeira primeira.
Facúltase o director xeral de Produción Agropecuaria para ditar as instrucións precisas para a execución do disposto nesta orde.
Disposición derradeira segunda.
Esta orde entrará en vigor ao día seguinte ao da súa publicación no
Diario Oficial de Galicia
.
Santiago de Compostela, 24 de novembro de 2011.
RESOLUCIÓN do 4 de novembro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 23 de abril de 2010 pola que se establecen as bases reguladoras do Programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo.
Consellería de Traballo e Benestar — III. Outras disposicións — 21/11/2011

En cumprimento do disposto no artigo 15.1 da Lei 9/2007, do 13 de xuño, de subvencións de Galicia.
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.04.322C.470.2 e 12.04.322C.472.0 ao abeiro da Orde do 23 de abril de 2010 pola que establecen as bases reguladoras do programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede á súa convocatoria para o ano 2010.
Este programa está cofinanciado polo Fondo Social Europeo, nunha porcentaxe do 80%, a través do Programa operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007.
Convocatoria: Orde do 23 de abril de 2010 pola que se establecen as bases reguladoras do programa de incentivos ás empresas cualificadas como iniciativas de emprego de base tecnolóxica (IEBT), cofinanciado polo Fondo Social Europeo, e se procede a súa convocatoria para o ano 2010 (
Diario Oficial de Galicia
número 83, do 4 de maio).
Santiago de Compostela, 4 de novembro de 2011.
RESOLUCIÓN do 30 de setembro de 2011 pola que se publica a concesión de axudas dirixidas a entidades de acción voluntaria e a concellos e mancomunidades de municipios enmarcadas no programa Servizo de Voluntariado Xuvenil.
Consellería de Traballo e Benestar — III. Outras disposicións — 17/11/2011

Pola Orde do 12 de abril de 2011 regúlanse as bases que rexerán as subvencións dirixidas a entidades de acción voluntaria e a concellos e mancomunidades de municipios enmarcadas no programa Servizo de Voluntariado Xuvenil para o ano 2011. As subvencións faranse efectivas con cargo á aplicación orzamentaria 2011.12.07.312F.460.0 (proxecto 2011 00569), por un importe de 33.850 euros (trinta e tres mil oitocentos cincuenta euros) para concellos e mancomunidades de municipios e para as entidades de acción voluntaria á aplicación 2011.12.07.312F.481.0 (proxecto 2011 00570), por importe de 54.786,67 euros (cincuenta e catro mil setecentos oitenta e seis con sesenta e sete euros).
En virtude das competencias da Consellería de Traballo e Benestar, atribuídas polo Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia e o Decreto 335/2009, do 11 de xuño, modificado polo Decreto 9/2011, do 20 de xaneiro, polo que se establece a estrutura orgánica da Consellería de Traballo e Benestar e de acordo co disposto no artigo 9.1 da Orde do 12 de abril de 2011 e co artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas a entidades de acción voluntaria e a concellos e mancomunidades de municipios enmarcadas no programa Servizo de Voluntariado Xuvenil para o ano 2011, mediante Resolución do 14 de setembro de 2011, do director xeral de Xuventude e Voluntariado, por delegación da conselleira de Traballo e Benestar, segundo o disposto na disposición adicional primeira da Orde do 12 de abril de 2011. A relación de subvencións concedidas figuran como anexo desta resolución.
Santiago de Compostela, 30 de setembro de 2011.
ORDE do 9 de novembro de 2011 pola que se amplía a dotación orzamentaria da Orde do 9 de marzo de 2011 pola que se procede á apertura do prazo para a presentación da renovación do compromiso, en virtude da Orde do 18 de abril de 2008 pola que se establecen as bases reguladoras das subvencións destinadas ao fomento de sistemas de produción de razas gandeiras autóctonas en réximes extensivos.
Consellería do Medio Rural — III. Outras disposicións — 17/11/2011

O día 21 de marzo de 2011 a Consellería do Medio Rural publicou a Orde do 9 de marzo de 2011 pola que se procede á apertura do prazo para a presentación da renovación do compromiso polos titulares de explotacións beneficiarios das axudas establecidas na Orde do 18 de abril (DOG n.º 79, do 24 de abril) pola que se establecen as bases e se convocan para o ano 2008 as axudas ao fomento en Galicia de sistema de produción das razas gandeiras autóctonas en réximes extensivos.
No seu artigo 3 precísase a aplicación orzamentaria e o importe económico previsto para o financiamento das ditas axudas, e sinálase que este poderá ser incrementado coa dotación dos fondos provenientes dos orzamentos xerais do Estado.
Co obxecto de poder amparar todas as solicitudes de axudas aprobadas, en réxime de concorrencia competitiva, aprobouse o correspondente expediente de xeración de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de conformidade co previsto no artigo 30.1.º.3 do Estatuto de autonomía de Galicia, e de acordo co disposto no artigo 31 da Lei 9/2007, do 13 de xuño, de subvencións de Galicia, e conforme o disposto na Lei 1/1983, do 22 de febreiro, reguladora da Xunta e da súa Presidencia, e demais normativa concorrente,
Artigo único.
1. A dotación orzamentaria prevista no artigo 3 da Orde do 9 de marzo de 2011 (DOG n.º 56, do 21 de marzo), pola que se procede á apertura do prazo para a presentación da renovación do compromiso polos titulares de explotacións beneficiarios das axudas establecidas na Orde do 18 de abril pola que se establecen as bases e se convocan para o ano 2008 as axudas ao fomento en Galicia de sistema de produción das razas gandeiras autóctonas en réximes extensivos, increméntase con fondos provenientes dos orzamentos xerais do Estado, con cargo á aplicación orzamentaria 2011.13.02.713-C.771.4, dos orzamentos xerais da Comunidade Autónoma de Galicia, en 701.408,37 euros, para o ano 2011.
Unha vez efectuado este incremento, o importe total da dotación orzamentaria, ascende a 801.408,37 euros.
2. A concesión da axuda estará sometida á condición suspensiva da existencia de crédito axeitado e suficiente no momento da resolución.
Disposición adicional única.
Esta modificación non afecta o prazo que se establece para a presentación das solicitudes de axuda na devandita Orde do 9 de marzo de 2011.
Disposición derradeira única.
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 9 de novembro de 2011.
RESOLUCIÓN do 4 de novembro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 5 de maio de 2010 pola que se establecen as bases reguladoras do réxime de axudas e subvencións ás empresas cualificadas como iniciativas locais de emprego (ILES), cofinanciadas polo Fondo Social Europeo, e se procede á súa convocatoria para o ano 2010 (Diario Oficial de Galicia núm. 91, do 14 de maio).
Consellería de Traballo e Benestar — III. Outras disposicións — 21/11/2011

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 12.04.322C.470.1, 12.04.322C.470.2, 12.04.322C.472.2 e 12.04.322C.472.5, ao abeiro da Orde do 5 de maio de 2010 pola que se establecen as bases reguladoras do réxime de axudas e subvencións ás empresas cualificadas como iniciativas locais de emprego (ILES), cofinanciadas polo Fondo Social Europeo, e se procede á súa convocatoria para o ano 2010.
A axuda para o inicio e posta en marcha da actividade está cofinanciada polo Fondo Social Europeo, nunha porcentaxe do 80%, no eixo 1, tema prioritario 68, e no eixo 2, tema prioritario 80 do Programa operativo Galicia do Fondo Social Europeo no marco da converxencia, aprobado pola decisión da Comisión Europea C (2007) 6733, do 18 de decembro de 2007.
Convocatoria: Orde do 5 de maio de 2010 pola que se establecen as bases reguladoras do réxime de axudas e subvencións ás empresas cualificadas como iniciativas locais de emprego (ILES), cofinanciadas polo Fondo Social Europeo, e se procede á súa convocatoria para o ano 2010 (Diario Oficial de Galicia núm. 91, do 14 de maio).
Santiago de Compostela, 4 de novembro de 2011.
ORDE do 10 de novembro de 2011 pola que se nomean novos vogais do Consello Galego de Cooperación para o Desenvolvemento en representación dos axentes de cooperación.
Consellería de Presidencia, Administracións Públicas e Xustiza — II. Autoridades e persoal — 23/11/2011

De acordo co establecido no número 5 do artigo 11 do Decreto 326/2004, do 29 de decembro, polo que se regulan os órganos de coordinación e asesoramento en materia de cooperación para o desenvolvemento e polo que se crea o Rexistro de Axentes de Cooperación para o Desenvolvemento, modificado polo Decreto 90/2011, do 5 de maio, os vogais do Consello Galego de Cooperación para o Desenvolvemento serán nomeados e separados polo titular do departamento competente, logo da proposta das entidades con representación naquel, mediante orde publicada no
Diario Oficial de Galicia
, e desempeñarán os seus cargos por un período de catro anos.
Mediante a Orde do 3 de xullo de 2009 (DOG do 13 de xullo) nomeáronse os vogais do Consello Galego de Cooperación para o Desenvolvemento en representación dos axentes de cooperación. Téndose producido unha renovación dos órganos de representación dos axentes de cooperación, procede modificar a composición do Consello.
Polo tanto, vistas as propostas de nomeamento formuladas polos axentes de cooperación para o desenvolvemento e de acordo co disposto no número 5 do artigo 11 do Decreto 326/2004, do 29 de decembro, modificado polo Decreto 90/2011, do 5 de maio.
Artigo único.
1. Separar como vogais, titulares e suplentes, do Consello Galego de Cooperación para o Desenvolvemento en representación dos axentes de cooperación, pola renovación dos seus órganos de representación, a:
Agradécenselles a todos/as eles/as os servizos prestados.
2. Nomear como vogais, titulares e suplentes, do Consello Galego de Cooperación para o Desenvolvemento en representación dos axentes de cooperación:
• Pola Coordinadora Galega de Organizacións non Gobernamentais para o Desenvolvemento.
• Polo Fondo Galego de Cooperación e Solidariedade.
Disposición derradeira.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 10 de novembro de 2011.
RESOLUCIÓN do 29 de setembro de 2011 pola que se publica a concesión de axudas dirixidas a concellos e mancomunidades de municipios para o fomento e realización de actividades de voluntariado.
Consellería de Traballo e Benestar — III. Outras disposicións — 17/11/2011

Pola Orde do 17 de marzo de 2011 regúlanse as bases que rexerán as subvencións dirixidas a concellos e mancomunidades de municipios para o fomento e realización de actividades de voluntariado para o ano 2011. As subvencións faranse efectivas con cargo á aplicación orzamentaria 2011.12.07.312F.460.0 (proxecto 2011 00569) polo importe de 170.000 euros (cento setenta mil euros).
En virtude das competencias da Consellería de Traballo e Benestar, atribuídas polo Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia e o Decreto 335/2009, do 11 de xuño, modificado polo Decreto 9/2011, do 20 de xaneiro, polo que se establece a estrutura orgánica da Consellería de Traballo e Benestar e de acordo co disposto no artigo 9.1 da Orde do 17 de marzo de 2011 e do artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas a concellos e mancomunidades de municipios para o fomento e a realización de actividades de voluntariado no ano 2011, mediante Resolución do 2 de agosto de 2011, do director xeral de Xuventude e Voluntariado, por delegación da conselleira de Traballo e Benestar, segundo o disposto na disposición adicional primeira da Orde do 17 de marzo de 2011. A relación de subvencións concedidas figuran como anexo desta resolución.
Santiago de Compostela, 29 de setembro de 2011.
RESOLUCIÓN do 28 de setembro de 2011 pola que se publica a concesión de axudas dirixidas a entidades de acción voluntaria para o fomento e a realización de actividades de voluntariado.
Consellería de Traballo e Benestar — III. Outras disposicións — 17/11/2011

Pola Orde do 10 de marzo de 2011 regúlanse as bases que rexerán as subvencións dirixidas a entidades de acción voluntaria para o fomento e realización de actividades de voluntariado para o ano 2011. As subvencións faranse efectivas con cargo á aplicación orzamentaria 2011.12.07.312F.481.0 (proxecto 2011 00570) polo importe de 210.000 € (douscentos dez mil euros).
En virtude das competencias da Consellería de Traballo e Benestar, atribuídas polo Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia e o Decreto 335/2009, do 11 de xuño, modificado polo Decreto 9/2011, do 20 de xaneiro, polo que se establece a estrutura orgánica da Consellería de Traballo e Benestar e de acordo co disposto no artigo 9.1 na Orde do 10 de marzo de 2011 e co artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas a entidades de acción voluntaria para o fomento e a realización de actividades de voluntariado no ano 2011, mediante Resolución do 2 de agosto de 2011, do director xeral de Xuventude e Voluntariado, por delegación da conselleira de Traballo e Benestar, segundo o disposto na disposición adicional primeira da Orde do 10 de marzo de 2011. A relación de subvencións concedidas figuran como anexo desta resolución.
Santiago de Compostela, 28 de setembro de 2011.
RESOLUCIÓN do 4 de novembro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 2 de xuño de 2010 pola que se establecen as bases reguladoras do programa de incentivos para promover a afiliación á Seguridade Social das persoas cotitulares ou titulares de explotacións agrarias, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia número 112, do 15 de xuño).
Consellería de Traballo e Benestar — III. Outras disposicións — 23/11/2011

En cumprimento do disposto no artigo 15.1 da Lei 9/2007, do 13 de xuño, de subvencións de Galicia
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 12.04.322C.480.0 ao abeiro da Orde do 2 de xuño de 2010 pola que se establecen as bases reguladoras do programa de incentivos para promover a afiliación á Seguridade Social das persoas cotitulares ou titulares de explotacións agrarias, cofinanciado polo Fondo Social Europeo, e se procede á súa convocatoria para o ano 2010, da Orde de 19 de outubro de 2010 (
Diario Oficial de Galicia
número 207, do 27 de outubro), da Orde de 8 de novembro de 2010 (Diario Oficial de Galicia número 222, do 18 de novembro) polas que se ampliaron os créditos da dita aplicación.
Este programa está cofinanciado polo Fondo Social Europeo, nunha porcentaxe do 80 por cento, no tema prioritario 69 do eixo 2, a través do Programa operativo de Galicia do Fondo Social Europeo no marco do obxectivo de converxencia, aprobado pola Decisión da Comisión Europea C (2007) 6733, do 18 de decembro de 2007, CCI 2007ES051PO004.
Convocatoria: Orde do 2 de xuño de 2010 pola que se establecen as bases reguladoras do programa de incentivos para promover a afiliación á Seguridade Social das persoas cotitulares ou titulares de explotacións agrararias, cofinanciado polo Fondo Social Europeo, e se procede á súa convocatoria para o ano 2010 (
Diario Oficial de Galicia
número 112, do 15 de xuño).
Santiago de Compostela, 4 de novembro de 2011.
ORDE do 10 de novembro de 2011 pola que se resolve a adxudicación das axudas para a realización de actividades de formación en linguas estranxeiras no ano 2011, destinadas ao alumnado dos centros docentes sostidos con fondos públicos, en réxime de concorrencia competitiva.
Consellería de Educación e Ordenación Universitaria — III. Outras disposicións — 23/11/2011

Cumpridos os trámites establecidos no artigo 10 da Orde desta consellería do 11 de marzo de 2011, pola que se convocan axudas para a realización de actividades de formación en linguas estranxeiras no ano 2011, destinadas ao alumnado dos centros docentes sostidos con fondos públicos, en réxime de concorrencia competitiva, esta consellería
Primeiro. Adxudicar as axudas para realizar actividades de formación en linguas estranxeiras no ano 2011 ao alumnado que se relaciona no anexo desta orde.
Segundo. Contra esta resolución definitiva de adxudicación, que esgota a vía administrativa, as persoas interesadas poderán interpoñer recurso potestativo de reposición, perante o conselleiro de Educación e Ordenación Universitaria, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de novembro de 2011.
Alumnado adxudicatario de 6.º de educación primaria. Inglés en Galicia.
Alumnado adxudicatario de 1.º de educación secundaria obrigatoria. Inglés en Galicia.
Alumnado adxudicatario de 2.º de educación secundaria obrigatoria. Inglés e francés.
Alumnado adxudicatario de 3.º de educación secundaria obrigatoria. Inglés e francés.
Alumnado adxudicatario de 4.º de educación secundaria obrigatoria. Inglés, francés e alemán.
Alumnado adxudicatario de 1.º de bacharelato. Inglés e francés.
Alumnado adxudicatario de 2.º de bacharelato. Inglés e francés.
Alumnado adxudicatario de ciclos formativos de grao superior.
RESOLUCIÓN do 4 de novembro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 1 de xuño de 2010 pola que se establecen as bases reguladoras da concesión de subvencións para sufragar os gastos de organización interna e funcionamento das entidades asociativas de traballadores autónomos, e se procede á súa convocatoria para o ano 2010 (Diario Oficial de Galicia número 112, do 15 de xuño).
Consellería de Traballo e Benestar — III. Outras disposicións — 23/11/2011

En cumprimento do disposto no artigo 15.1 da Lei 9/2007, do 13 de xuño, de subvencións de Galicia
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 12.04.322C.481.4 ao abeiro da Orde do 1 de xuño de 2010 pola que se establecen as bases reguladoras da concesión de subvencións para sufragar os gastos de organización interna e funcionamento das entidades asociativas de traballadores autónomos, e se procede á súa convocatoria para o ano 2010.
Convocatoria: Orde do 1 de xuño de 2010 pola que se establecen as bases reguladoras da concesión de subvencións para sufragar os gastos de organización interna e funcionamento das entidades asociativas de traballadores autónomos, e se procede á súa convocatoria para o ano 2010 (
Diario Oficial de Galicia
número 112, do 15 de xuño).
Santiago de Compostela, 4 de novembro de 2011.
RESOLUCIÓN do 4 de novembro de 2011, da Dirección Xeral de Promoción do Emprego, pola que se dá publicidade ás axudas concedidas ao abeiro da Orde do 22 de abril de 2010 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia número 79, do 28 de abril).
Consellería de Traballo e Benestar — III. Outras disposicións — 23/11/2011

En cumprimento do disposto no artigo 15.1 da Lei 9/2007, do 13 de xuño, de subvencións de Galicia
Ordenar a publicación, no
Diario Oficial de Galicia,
das subvencións concedidas con cargo ás aplicacións orzamentarias 12.04.322C.470.1, 12.04.322C.470.2, 12.04.322C.472.2, ao abeiro da Orde do 22 de abril de 2010 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010, e da Orde do 9 de setembro de 2010 (
Diario Oficial de Galicia
número 180, do 17 de setembro), da Orde do 14 de outubro de 2010 (
Diario Oficial de Galicia
número 205, do 25 de outubro), da Orde do 29 de outubro de 2010 (
Diario Oficial de Galicia
número 215, do 9 de novembro), da Orde do 22 de novembro de 2010 (
Diario Oficial de Galicia
número 230, do 30 de novembro), da Orde do 1 de decembro de 2010 (
Diario Oficial de Galicia
número 235, do 9 de decembro), e da Orde do 3 de decembro de 2010 (
Diario Oficial de Galicia
número 237, do 13 de decembro) polas que se ampliaron os créditos das ditas aplicacións.
O Programa de promoción do emprego autónomo está cofinanciado polo Fondo Social Europeo, nunha porcentaxe do 80 por cento, no eixe 1 e temas prioritarios 62, 63 e 68 do Programa operativo do FSE de Galicia 2007-2013, número CCI 2007 ES 051 PO 004, aprobado pola Decisión da Comisión Europea do 18 de decembro de 2007, no marco de programación 2007-2013.
Convocatoria: Orde do 22 de abril de 2010 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2010 (
Diario Oficial de Galicia
número 79, do 28 de abril).
Santiago de Compostela, 4 de novembro de 2011.
RESOLUCIÓN do 27 de outubro de 2011 pola que se publica o plan de estudos de máster universitario en Metodoloxía da Investigación en Ciencias Sociais: Innovacións e Aplicacións.
Universidade da Coruña — III. Outras disposicións — 24/11/2011

Tras obter a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e despois de que o Consello de Ministros do 11 de febreiro de 2011 acórdase o carácter oficial do título (publicado no BOE do 16 de marzo de 2011 por resolución do secretario de Estado de Universidades do 25 de febreiro de 2011).
Esta reitoría, de conformidade co artigo 35.4 da Lei orgánica 6/2001, de universidade, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Metodoloxía da Investigación en Ciencias Sociais: Innovacións e Aplicacións, que quedará estruturado segundo consta no anexo.
A Coruña, 27 de outubro de 2011.
Estrutura das ensinanzas (Real decreto 1393/2007, anexo I, punto 5.1)
1. Rama de coñecemento á que se adscribe o título: ciencias sociais e xurídicas.
2. Distribución do plan de estudos en créditos ECTS, por tipo de materia.
3. Contido do plan de estudos
RESOLUCIÓN do 27 de outubro de 2011 pola que se publica o plan de estudos de máster universitario en Ciencias Documentais no Contorno Dixital.
Universidade da Coruña — III. Outras disposicións — 24/11/2011

Tras obter a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e despois de que o Consello de Ministros do 11 de febreiro de 2011 acordase o carácter oficial do título (publicado no BOE do 16 de marzo de 2011 por Resolución do secretario de Estado de Universidades do 25 de febreiro de 2011).
Esta reitoría, de conformidade co artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de máster universitario en Ciencias Documentais no Contorno Dixital, que quedará estruturado segundo consta no anexo.
A Coruña, 27 de outubro de 2011.
1. Ramas de coñecemento á que se adscribe o título: artes e humanidades.
2. Distribución do plan de estudos en créditos ECTS, por tipo de materia.
3. Contido do plan de estudos.
RESOLUCIÓN do 25 de outubro de 2011, da Universidade da Coruña, pola que se publica o plan de estudos de máster universitario en Computación.
Universidade da Coruña — III. Outras disposicións — 24/11/2011

Tras obter a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e despois de que o Consello de Ministros do 30 de xullo de 2010 acordase o carácter oficial do título (publicado no BOE do 29 de setembro de 2010 por Resolución do secretario de Estado de Universidades do 7 de setembro de 2010).
Esta reitoría, de conformidade co artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de máster universitario en Computación, que quedará estruturado segundo consta no anexo.
A Coruña, 25 de outubro de 2011.
Estrutura das ensinanzas (Real decreto 1393/2007, anexo I, punto 5.1)
1. Rama de coñecemento á que se adscribe o título: arquitectura e enxeñaría.
2. Distribución do plan de estudos en créditos ECTS, por tipo de materia.
3. Contido do plan de estudos.
Recoméndanse tres itinerarios (non obrigatorios):
– Itinerario 1: sistemas intelixentes. Composto de 18 créditos.
– Itinerario 2: sistemas distribuídos e concorrentes. Composto de 12 créditos máis 6 que se elixirá de calquera das outras especialidades.
– Itinerario 3: xestión da información. Composto de 12 créditos máis 6 que se elixirá de calquera das outras especialidades.
ORDE do 16 de novembro de 2011 pola que se amplía a dotación orzamentaria da Orde do 11 de marzo de 2011 pola que se establecen as bases reguladoras das axudas á implantación de sistemas de aseguramento para a mellora integral da calidade do leite cru producido e recollido nas explotacións, e a súa certificación externa, e se convocan para o ano 2011.
Consellería do Medio Rural — III. Outras disposicións — 24/11/2011

A Orde do 11 de marzo de 2011 establece as bases reguladoras das axudas á implantación de sistemas de aseguramento para a mellora integral da calidade do leite cru producido e recollido nas explotacións, e a súa certificación externa, e convócanse para o ano 2011 (DOG número 57, do 22 de marzo).
No seu artigo 23 precísanse as aplicacións orzamentarias e o importe económico previsto para o financiamento das ditas axudas e, así mesmo, que os importes dos orzamentos xerais da Comunidade Autónoma de Galicia con que se financiarán estas axudas poderanse incrementar con fondos comunitarios, estatais ou autonómicos achegados para o efecto.
Dado o interese das accións amparadas pola orde e co obxecto de poder amparar o maior número de solicitudes posible, aprobáronse os correspondentes expedientes de ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de conformidade co artigo 30.1.3 do Estatuto de autonomía de Galicia, e no uso das facultades que me confire o artigo 7 da Lei 9/2007, do 13 de xuño, de subvencións de Galicia (DOG número 121, do 25 de xuño), e no uso das competencias que me confire a Lei 1/1983, do 22 de febreiro, reguladora da Xunta e da súa Presidencia,
Artigo único.
1. Amplíase a dotación orzamentaria que se establece na Orde do 11 de marzo de 2011 pola que se establecen as bases reguladoras das axudas á implantación de sistemas de aseguramento para a mellora integral da calidade do leite cru producido e recollido nas explotacións, e a súa certificación externa, e se convocan para o ano 2011 (DOG número 57, do 22 de marzo).
2. O incremento da dotación será de 1.370.608,00 euros con cargo á aplicación orzamentaria 13.02.713C 770.6, (1.319.973,00 €), para o ano 2011, e de 50.635,00 euros con cargo a aplicación 13.02.713C 770.6 para o ano 2012.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional única.
A ampliación de crédito prevista no artigo único desta orde non afecta o prazo de presentación de solicitudes establecido na devandita Orde do 11 de marzo de 2011.
Disposición derradeira.
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 16 de novembro de 2011.
CORRECCIÓN de erros. Resolución do 27 de outubro de 2011, da Dirección Xeral de Relacións Laborais, pola que se lles dá publicidade ás festas laborais de carácter local para o ano 2012, correspondentes aos concellos das catro provincias da Comunidade Autónoma de Galicia.
Consellería de Traballo e Benestar — III. Outras disposicións — 24/11/2011

Advertidos erros na devandita resolución, publicada no
Diario Oficial de Galicia
número 214, do 9 de novembro de 2011, é necesario facer a seguinte corrección:
No anexo I, provincia da Coruña, na páxina 32717, onde di: «30. Coristanco: 21 de febreiro, Martes de Entroido; 29 de maio, Saleta de Silván», debe dicir: «30. Coristanco: 21 de febreiro, Martes de Entroido; 28 de maio, Saleta de Silván».
RESOLUCIÓN do 14 de novembro de 2011, da Secretaría Xeral Técnica da Consellería de Traballo e Benestar, pola que se emenda un erro no prego de cláusulas administrativas particulares e se fai pública a ampliación do prazo de presentación de solicitudes de participación correspondentes á contratación da xestión do Servizo Público de Explotación da Residencia de Maiores e Centro de Día de Alzhéimer de Bembrive, na modalidade de concesión polo procedemento aberto e tramitación urxente (expediente PA 32/2011).
Consellería de Traballo e Benestar — III. Outras disposicións — 24/11/2011

1. Con data do 9 de novembro de 2011 publicouse no
Diario Oficial de Galicia
(n.º 214, páxinas 32775 a 32777) a Resolución do 3 de novembro de 2011, da Secretaría Xeral Técnica da Consellería de Traballo e Benestar, pola que se anuncia a contratación da xestión do Servizo Público de Explotación da Residencia de Maiores e Centro de Día de Alzhéimer de Bembrive, na modalidade de concesión polo procedemento aberto e tramitación urxente.
2. No punto 5.4 do prego de cláusulas administrativas particulares criterios avaliables mediante fórmulas, páxina 16, detectouse un erro na fórmula do rateo de persoal de atención directa no centro residencial que indica: puntos = (ratio que se vai valorar - 0,35) × 130, cando debería indicar: puntos = (ratio que se vai valorar - 0,35) × 150.
3. Co fin de que as empresas licitadoras dispoñan da documentación completa para a presentación das súas proposicións no prazo mínimo que marca a Lei 30/2007, do 30 de outubro, de contratos do sector público,
Primeiro. Emendar o erro detectado e darlle a seguinte redacción ao punto indicado do prego:
«Asignarase a puntuación de acordo coa seguinte fórmula:
Puntos = (ratio que se vai valorar - 0,35) × 150».
Con carácter previo á publicación desta resolución no
Diario Oficial de Galicia
, daráselle publicidade a esta emenda, con meros efectos informativos, na plataforma de contratación de Galicia no enderezo web: http://www.contratosdegalicia.es/resultado.jsp?N=16902
Segundo. Ampliar o prazo de presentación de solicitudes de participación para a contratación da xestión do Servizo Público de Explotación da Residencia de Maiores e Centro de Día de Alzhéimer de Bembrive, na modalidade de concesión polo procedemento aberto e tramitación urxente, en catro días naturais desde a publicación no
Diario Oficial de Galicia
do anuncio de ampliación de prazo.
Santiago de Compostela, 14 de novembro de 2011.
RESOLUCIÓN do 4 de novembro de 2011, da Dirección Xeral de Promoción do Emprego, pola que se lles dá publicidade ás axudas concedidas ao abeiro da Orde do 7 de maio de 2010 pola que se establecen as bases reguladoras do Programa das iniciativas emprendedoras e de emprego (I+E+E), cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia número 92, do 18 de maio).
Consellería de Traballo e Benestar — III. Outras disposicións — 24/11/2011

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 12.04.322C.470.2 e 12.04.322C.472.0, ao abeiro da Orde do 7 de maio de 2010 pola que se establecen as bases reguladoras do Programa das iniciativas emprendedoras e de emprego (I+E+E), cofinanciado polo Fondo Social Europeo, e se procede á súa convocatoria para o ano 2010, da Orde do 14 de outubro de 2010 (Diario Oficial de Galicia número 205, do 25 de outubro), e da Orde do 22 de outubro de 2010 (Diario Oficial de Galicia número 209, do 29 de outubro) pola que se ampliaron os créditos de ditas aplicacións.
Estas axudas son cofinanciables polo Fondo Social Europeo nunha porcentaxe do 80%, no tema prioritario 62 do eixo 1 do Programa operativo FSE de Galicia 2007-2013.
Convocatoria: Orde do 7 de maio de 2010 pola que se establecen as bases reguladoras do Programa das iniciativas emprendedoras e de emprego (I+E+E), cofinanciado polo Fondo Social Europeo, e se procede á súa convocatoria para o ano 2010 (Diario Oficial de Galicia número 92, do 18 de maio).
Santiago de Compostela, 4 de novembro de 2011.
RESOLUCIÓN do 25 de outubro de 2011, da Universidade da Coruña, pola que se publica o plan de estudos de máster universitario en Innovación, Orientación e Avaliación Educativa.
Universidade da Coruña — III. Outras disposicións — 24/11/2011

Tras obter a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e despois de que o Consello de Ministros do 12 de marzo de 2010 acordase o carácter oficial do título (publicado no BOE do 29 de abril por Resolución do secretario de Estado de Universidades do 7 de abril de 2010).
Esta reitoría, de conformidade co artigo 35.4 da Lei orgánica 6/2001, de universidade, na redacción dada pola Lei orgánica 4/2007, resolve:
Publicar o plan de estudos conducente á obtención do título de máster universitario en Innovación, Orientación e Avaliación Educativa, que quedará estruturado segundo consta no anexo.
A Coruña, 25 de outubro de 2011.
1. Rama de coñecemento á que se adscribe o título: ciencias sociais e xurídicas.
2. Distribución do plan de estudos en créditos ECTS, por tipo de materia.
3. Contido do plan de estudos.
RESOLUCIÓN do 27 de outubro de 2011 pola que se publica o plan de estudos de máster universitario en Patrimonio Cultural. A Eurorrexión Galicia-Norte de Portugal.
Universidade da Coruña — III. Outras disposicións — 24/11/2011

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e despois de que o Consello de Ministros do 11 de febreiro de 2011 acordase o carácter oficial do título (publicado no BOE do 16 de marzo por Resolución do secretario de Estado de Universidades do 25 de febreiro de 2011).
Esta reitoría, de conformidade co artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de máster universitario en Patrimonio Cultural. A Eurorrexión Galicia-Norte de Portugal, que quedará estruturado segundo consta no anexo.
A Coruña, 27 de outubro de 2011.
1. Rama de coñecemento á que se adscribe o título: artes e humanidades.
2. Distribución do plan de estudos en créditos ECTS, por tipo de materia.
3. Contido do plan de estudos.
CORRECCIÓN de erros. Orde do 4 de novembro de 2011 pola que se declaran de utilidade pública diversas asociacións inscritas nos rexistros provinciais de asociacións da Comunidade Autónoma de Galicia.
Consellería de Presidencia, Administracións Públicas e Xustiza — III. Outras disposicións — 23/11/2011

Advertidos erros na citada orde, publicada no
Diario Oficial de Galicia
número 219, do mércores, 16 de novembro de 2011, cómpre efectuar as seguintes correccións:
Na páxina 33566 da versión en galego, na liña sete do parágrafo «resolvo», onde di: «Asociación de Discapacitados de Baixo Miño Vontade, inscrita no rexistro provincial de asociacións de Pontevedra co número 2003/006368-1ª», debe dicir: «Asociación de Discapacitados de Baixo Miño Vontade, inscrita no rexistro provincial de asociacións de Pontevedra co número 2003/006863-1ª».